Aktrise ster van lipstiffie-advertensieveldtog ... op 81! | SARIE
Sophia Loren FOTO: Instagram (@dolcegabbana)	Verwante Artikels
Aktrise ster van lipstiffie-advertensieveldtog … op 81!	deur SARIE.com-span
Nog ’n bewys dat ouderdom net ’n nommer is! Op 81 is die Italiaanse aktrise Sophia Loren steeds ’n reuse-inspirasie vir die mode- en skoonheidshuis Dolce & Gabbana. In so ’n mate dat die ontwerpers spesiaal ’n lipstiffie vir haar ontwikkel het.
Sophia Loren No 1 (R625) is ’n helder kersiekleur, haar gunsteling-skakering, en kom in ’n goue buisie wat spog met ’n afdruk van haar handtekening. “Sophia Loren No 1 is ons manier om te sê: ‘Dankie, Sophia!’,” het die ontwerpers Domenico Dolce en Stefano Gabbana in ’n persverklaring gesê.
Created for her, dedicated to her, signed by Sophia. Discover now the new Sophia Loren N°1 lipstick on www.dolcegabbanabeauty.com #itsmyred #dgbeauty #OnlySophia
A photo posted by Dolce & Gabbana (@dolcegabbana) on Sep 21, 2015 at 12:28am PDT
Boonop verskyn die ikoniese aktrise in die advertensieveldtog vir haar lipstiffie en sy is steeds so bekoorlik en glansryk soos altyd. Kyk maar net na dié agter-die-skerms-video wat tydens die skiet van die advertensieveldtog geneem is.
Sanger Jack Parow wind sy gesteelde tjor
Dis nie die eerste keer dat Sophia op so ’n hoë ouderdom aandag trek nie. In 2007 was sy op 72 die oudste model nog wat vir die jaarlikse Pirelli-kalender poseer. Dié kalender word al die afgelope 43 jaar uitgebring en word nie verkoop nie. Eksemplare word deur die Italiaanse motormaatskappy Pirelli as geskenke gegee aan ’n uitgesoekte elite-groep mense die wêreld oor. Lees hiér meer oor vanjaar se unieke Pirelli-kalender.
Dolce & Gabbana se Sophia Loren No 1 is in SA te kry by Edgars in Sandton, Rosebank en Clearwater in Johannesburg en die V&A Waterfront in Kaapstad.
Bronne: www.dailymail.co.uk, www.eonline.com
Gratis vermaakdinge vir Januarie